Twee in Voëlklip-motorwrak gevind | Maroela Media
Twee in Voëlklip-motorwrak gevind
Voëlklip. (Foto: Malcolm Pojie/SA Polisie)
Die liggame van twee bejaarde vroue is uit 'n motorwrak gehaal nadat nóg 'n motor Saterdagaand by die berugte Voëlklipkrans in Heroldsbaai afgestort het.
Sers. Christopher Spies, polisiewoordvoerder van die Wes-Kaap, het bevestig dat die liggame van twee vroue, albei 75 jaar oud, Sondag om 03:50 uit die motorwrak van 'n wit Mazda gehaal is. Die ongeluk het omstreeks 18:45 Saterdag plaasgevind.
"Nooddienste is gisteraand (Saterdag) na die toneel ontplooi nadat 'n lid van die publiek die polisie in kennis gestel het dat 'n motor oor die krans gery het," het Spies Sondag gesê. "Die insittendes van die voertuig het ernstige beserings opgedoen en is op die toneel dood verklaar."
Twee vuurwapens is volgens Spies ook uit die motorwrak gehaal en sal volgens Spies vir ballistiese toetse gestuur word. George-polisiestasie het 'n dossier oopgemaak om die saak te ondersoek en 'n nadoodse ondersoek sal in die volgende week gedoen word om die presiese oorsaak van die slagoffers se dood te bepaal.
Maroela Media het vroeër berig dat dit die vyfde geval sedert Oktober 2019 is dat 'n voertuig oor dié krans stort.
Die berig is gewysig sedert dit aanvanklik gepubliseer is. – RED.
In die nuus Voëlklip
Komitee sloer jaar met groen lig vir nieroorplanting
Afrika kookpot vir kubermisdaad
Iets begin agterdogtig lyk met die plek…
Daar sal net eenvoudig saak gemaak moét word om daardie area behoorlik af te kamp.
Indien die eienaar weier, moet hy aanspreeklik gehou word vir enige verdere lewens verlies.
Jy moet ingeteken wees om te stem14-14Jy moet ingeteken wees om te stem
Was dit moord, selfmoord of n ongeluk? Ek wonder maar net…
Na die eerste insident moes die eienaar die plek ontoeganklik vir die publiek gemaak het.Hoekom het hulle vuurwapens by hulle gehad.
Nee kyk bou 'n heining wat voertuie kan stop en sluit die plek in die aand. Regtig teveel mense gaan nou daar dood